CELEX: 22003D0013
Language: el
Date: 2003-01-31 00:00:00
Title: Απόφαση της Μεικτής Επιτροπής του ΕΟΧ αριθ. 13/2003, της 31ης Ιανουαρίου 2003, για τροποποίηση του παραρτήματος XIII (μεταφορές) της συμφωνίας για τον ΕΟΧ

Avis juridique important

|

22003D0013

Απόφαση της Μεικτής Επιτροπής του ΕΟΧ αριθ. 13/2003, της 31ης Ιανουαρίου 2003, για τροποποίηση του παραρτήματος XIII (μεταφορές) της συμφωνίας για τον ΕΟΧ  

Επίσημη Εφημερίδα αριθ. L 094 της 10/04/2003 σ. 0067 - 0068

Απόφαση της Μεικτής Επιτροπής του ΕΟΧαριθ. 13/2003της 31ης Ιανουαρίου 2003για τροποποίηση του παραρτήματος XIII (μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XIII της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 169/2002 της 6ης Δεκεμβρίου 2002(1).(2) Η οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002 για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ του Συμβουλίου(2), πρόκειται να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το παράρτημα XIII της συμφωνίας τροποποιείται ως εξής:1. Το σημείο 55α καθίσταται σημείο 55αα.2. Το ακόλουθο σημείο παρεμβάλλεται μετά το σημείο 54α [το κείμενο του σημείου 54α (οδηγία 94/58/ΕΚ του Συμβουλίου) διαγράφεται]:"55α. 32002 L 0059: οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ του Συμβουλίου (ΕΕ L 208 της 5.8.2002, σ. 10)."3. Το σημείο 55αα (οδηγία 93/75/ΕΟΚ) του Συμβουλίου καταργείται από τις 5 Φεβρουαρίου 2004.Άρθρο 2Τα κείμενα της οδηγίας 2002/59/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει την 1η Φεβρουαρίου 2003, υπό τον όρο ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 31 Ιανουαρίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 38 της 13.2.2003, σ. 32.(2) ΕΕ L 208 της 5.8.2002, σ. 10.(3) Αναφέρονται συνταγματικές απαιτήσεις.